El CIG-UV organitza la tercera edició del Cicle ‘Pensament Ambiental i acció pel clima’

## El CIG-UV organitza la tercera edició del Cicle ‘Pensament Ambiental i acció pel clima’

La iniciativa pretén constituir-se com un espai de reflexió per entendre el territori i abordar les seues principals problemàtiques. Per a això es comptarà amb l’experiència de distints professionals que lluiten per a defensar el nostre territori social i ambientalment des de diferent camps del coneixement.

El pròxim dijous 23 de gener comença una nova edició del cicle de conferències ‘Pensament ambiental i acció pel clima’ coordinat pel catedràfic de Geografia física de la UV, Artemi Cerdà, i la directora del CIG-UV i professora de Geografia Humana, Carme Melo. El cicle rebrà en primer lloc al periodista i fotògraf Ernest Cabás en una sessió que portarà per títol ‘Històries d’un roder o com documentar i estudiar el País’.

 El cicle es completarà amb quatre sessions més. La següent serà el 6 de febrer on Abel Soler, doctor en història medieval, parlarà sobre toponímia i els noms dels pobles valencià. A continuació, el 27 del mateix mes, l’expert en geografia ambiental Paco Tortosa participarà en una sessió titulada ‘Viatjar i viure el País Valencià, Històries en bicicleta’. Ja el 3 d’abril, la defensora de l’Horta, Marina Bartual, explicarà la lluita que està desenvolupant-se en aquest indret del territori valencià. El cicle conclourà el 15 de maig amb la participació de la biòloga Anna Climent qui parlarà sobre ‘El Mosaic mediterrani. Recurs i necessitat en un país de muntanyes’.

Totes les sessions seran d’accés lliure i tindran lloc a les 18.30h en el Centre Internacional de Gandia de la UV.

El cicle ‘Pensament Ambiental i acció pel territori’ naix per tal de fomentar la reflexió sobre l’ecologia i les relacions socio-naturals i abordar les principals problemàtiques, conflictes i reptes als quals s’enfronta hui el nostre territori.  El territori valencià, ple de contrasts entre la costa i la muntanya, amb una llarga història, i amb canvis ambientals continus, requereix d’una pluralitat de veus per a poder-lo entendre i interpretar. Sota el títol DIÀLEGS PER ENTENDRE EL TERRITORI aquesta 3a edició del cicle abordarà la complexitat del País Valencià al segle XXI mitjançant el debat sobre els temes que condicionen la sostenibilitat del planeta i de la vida en temps de crisi climàtica i social. Front els canvis ambientals accelerats i irreversibles, el cicle pretén posar en valor el pensament crític a través de l’experiència de persones exemplars que lluiten per a defensar el nostre territori social i ambientalment des de diferent camps del coneixement, com el periodisme, la història, la geografia, la biologia i l’educació.

Més informació:

Arxivat en:
Centre Internacional de Gandía

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar